TÖRVÉNYEINK TÖRTÉNETE AZ AUSZTRIAI HÁZ ALATT. 817 
által még királylyá neveztetése előtt, mint önmaga előadja, Mária özvegy 
királynénak, Báthory István nádornak, Batthyány Ferenc horvátországi, 
dalmáciai és slavóniai bánnak, Tamás veszprémi és Broderik István zerémi 
püspököknek , és a királyné egyéb tanácsosainak kérésére maga és örökö- 
sei nevében egész Magyarországot biztosítja: hogy a főpapokat, bárókat , 
nemeseket , szabad városokat, és az ország minden rendeit (status regni) 
azon szabadságaiknak és törvényeiknek élvezésében, melyekkel szent ki- 
rályaik korától fogva éltek, még akkor is, ha az országot fegyver által 
nyerendi el, úgy megtartandja, mintha mindnyájoknak köz akaratjával vá- 
lasztatandott volna királynak, s hogy főpapi méltóságokat, egyházi hűbére- 
ket, örökjószágokat , és hivatalokat külföldieknek nem adand, s őket ma- 
gyarországi tanácsába nem alkalmazandja , jelesen András király törvény- 
levelét , melyre a magyar királyok koronáztatásuk alkalmával megesküdni 
szoktak, szentül megtartja, János gróf és vajda pártja főnökeinek, és azok- 
nak , kik pártütésökben makacsúl megmaradnának, büntetését és a felet- 
tök rendelkezést mindazáltal magának fentartván. 
2) Ferdinándnak , mint már Pozsonban elfogadott királynak, az 
ország főpapjai, grófjai , bárói (Freyen), vitézei (Ritter), nemesei , és min- 
den állapotú embereihez szóló , és Bécsben 1527-dik évi januárius 19-ikén 
költ leirat-alakú német levele "9, melyben Zápolya ellen, kit hol szepesi 
hol trenchíni grófnak címez, kikelvén , részint mint II-dik Ulászlónak veje 
örökösülési jogára , részint Mátyás és Ulászló királyoknak Fridrik és Ma- 
ximiliánnal kötött szerződéseikre támaszkodva magát feljogosítottnak nyi- 
latkoztatja arra: hogy az országot elfoglalja, és mindazokat, kik Báthory 
István nádor és mások ellen bántalmakat elkövettek, szigorúan megbün- 
tesse; egyébként pedig igéri: hogy a magyar nyelvet és nemzetet , minde- 
nek szabadságát , az ország törvényeit és szokásait, jelesen idegeneknek 
királyi tanácsából, egyházi húbérekből, és jószágadományokbóli kizárá- 
sára nézve is , egész hatalmával fentartandja, az országot törükök és bé- 
kezavarók ellen védendi, katonáinak minden kihágásokat megtiltand, és 
általok mindent illő áron megfizettetend, és a hazafiaknak megengedendi : 
hogy gyüléseket akármikor szabadon tarthassanak. 
3) Ferdinándnak 1527-dik évi martius 7-kén Prágában kült azon 
1) Lásd Kovachich: Suppl. ad Vest. Comit. III. köt. 97—102. lapjait. 
MG TT. ÉVK. VIII.. 2. 28 
